'Zavjera Karasik' - thriller o o balkanskim teroristima, jednom bezočnom milijarderu i opakoj farmaceutskoj korporaciji
Amerikanci u Kanadi, putem interneta, nabavljaju jeftinije lijekove.  No, dolaze li lijekovi zaista iz Kanade?
Novi roman pod naslovom opisuje izmišljeni teroristički plan usmjeren na američku farmaceutsku industriju. To je priča o međunarodnoj intrigi, a element takve intrige postoji i u samoj pozadini priče o toj knjizi. priča je o balkanskim teroristima, jednom bezočnom milijarderu i opakoj farmaceutskoj korporaciji. Jedan od autora romana Kenin Spivak kaže da je jedna od kontroverzi svakodnevnog života dovela do pisanja ove knjige. Amerikanci diskutiraju o kupovanju jeftinijih lijekova iz Kanade putem Interneta. Kanadske cijene obično su niže, međutim, farmaceutska industrija i američki dužnosnici upozoravaju da je kupovanje u tzv. Internetskim apotekama izvan Sjedinjenih Država opasno. Gospodin Spivak kaže kako je taj spor pomogao da zaživi jedna strana priče: "U objavljenoj knjizi postoje dvije terorističke ćelije koje u isto vrijeme pokreću napad na Sjedinjene Države. Jedna je skupina podrijetlom s Balkana i oni izvrše napad koristeći web sajt kanadskih farmaceutskih kompanija i dio sustava distribucije lijekova. U isto vrijeme izmišljena farmaceutska kompanija nazvana PharmCorm – zabrinuta onime što Amerikance misle o dopuštanju uvoza lijekova iz Kanade – odluči pokrenuti sličan napad." Rezultat toga je jedan dinamičan, na momente kompliciran, thriller. Podjednako je zanimljiva, međutim, i priča o tome kako je roman nastao. Gospodin Spivak kaže da je ideja za knjigu proizišla iz jedne stvarne farmaceutske udruge: "Počelo je kad je američka farmaceutska lobistička organizacija PhARMA otišla k jednom izdavaču u Los Angelesu i zatražila od njega da naruči knjigu u kojoj bi teroristi pokrenuli teroristički napad na Sjedinjene Države koristeći lijekove uvezene iz Kanade." Tvrtka PhARMA je preko glasnogovornika odbacila da je naručila takvu knjigu, rekavši , i drugim medijima da je jedan odmetnuti uposlenik naručio knjigu preko jednog konzultanta. Po riječima istog glasnogovornika, viši menedžment nije znao tržišta o tom aranžmanu. Prva autorica knjige Julie Chrystyn pozvala je gospodina Spivaka, koji radi kao dugogodišnji rukovodilac u industriji zabave, da pomogne u njezinom editiranju. Nakon opširnih revizija i nadopisivanja, on je postao suautor. U svom konačnom obliku roman neće baš oduševiti farmaceutsku industriju. Izmišljena tvornica lijekova jedan je od glavnih negativaca. Kenin Spivak kaže kako je priča fikcija, ali da su osnovne postavke u romanu realne. On smatra da je Internet riskantno mjesto za nabavu lijekova jer ljekarne koje se navodno nalaze u Kanadi, gdje su mjere sigurnosti striktne, mogle bi biti bilo gdje u svijetu. Opskrba lijekovima se može naći na meti terorista. "Postoji rizik terorističkog napada putem sustava za distribuciju lijekova. A ova knjiga, vjerujem, predstavlja zabavan, uzbudljiv i užasavajući način da se sagledaju posljedice takvog napada" - kaže kenin Spivak. Američke vlasti se još uvijek protive uvozu lijekova iz Kanade, navodeći kao razlog - sigurnost potrošača. Lijekovi u Kanadi su općenito jeftiniji jer kanadska vlada, kao i mnoge druge vlade u Europi, kontrolira cijene. Mnogi američki gradovi i savezne države proveli su programe kojima se novčano pomaže stanovništvu da kupuje lijekove iz Kanade ili Europe... Na nacionalnoj razini u Sjedinjenim Državama je 1. siječnja stupio na snagu plan kojim se starijim osobama pomaže pri kupovini lijekova, a jedan studija pokazuje da će taj program umnogome smanjiti potrebu Amerikanaca, barem onih starijih, da nabavljaju svoje lijekove izvan zemlje.